ai4bharat/Pralekha huggingface dataset:
প্রধানমন্ত্রীরদপ্তর
ভারতে নির্মাণ প্রযুক্তি সংক্রান্ত অনুষ্ঠানে প্রধানমন্ত্রীর ভাষণ
নয়াদিল্লি, ০২ মার্চ, ২০১৯
প্রধানমন্ত্রী শ্রী নরেন্দ্র মোদী আজ নতুন দিল্লীর বিজ্ঞান ভবনে ভারতে নির্মাণ প্রযুক্তি সংক্রান্ত এক অনুষ্ঠানে ভাষণ দেন।
প্রতিটি পরিবারের নিজস্ব বাড়ির স্বপ্ন পূরণের লক্ষ্যে কেন্দ্রীয় সরকারের প্রতিশ্রুতির ওপর জোর দিয়ে প্রধানমন্ত্রী বলেন, এই স্বপ্ন বাস্তবায়িত হচ্ছে।
প্রধানমন্ত্রী বলেন, ভারতে দ্রুত নগরোন্নয়নের প্রেক্ষিতে আবাসন-নির্মাণ প্রযুক্তি সংক্রান্ত চ্যালেঞ্জগুলির সমাধান জরুরি হয়ে উঠেছে। এ ধরনের চ্যালেঞ্জগুলির সমাধানে প্রধানমন্ত্রী আবাস যোজনা, হৃদয় ও অম্রুতের মতো একাধিক কর্মসূচি গ্রহণ করা হয়েছে, যার লক্ষ্য আবাসন ক্ষেত্রে আমূল পরিবর্তন নিয়ে আসা। তিনি আরও বলেন, ভিন্ন ভিন্ন ভৌগলিক পরিস্হিতি অনুযায়ী উপযুক্ত প্রযুক্তি গ্রহণ করাও বড়ো চ্যালেঞ্জ।
শ্রী মোদী জানান, সুলভ আবাসন, রিয়েল এস্টেট ক্ষেত্র, দক্ষতা উন্নয়ন ও আবাসন প্রযুক্তি ক্ষেত্রের ওপর যথাযথ গুরুত্ব দেওয়া হয়েছে।
২০২২ নাগাদ প্রত্যেক ভারতীয়ের নিজস্ব বাড়ি থাকবে, তাঁর এই স্বপ্নের কথা পুনরায় উল্লেখ করে প্রধানমন্ত্রী জানান, বর্তমান সরকারের মেয়াদকালে ইতিমধ্যেই ১ কোটি ৩০ লক্ষ বাড়ি নির্মিত হয়েছে। দক্ষতা বাড়াতে এবং গরিব মানুষের সহায়তায় প্রত্যেককে তিনি একজোট হয়ে কাজ করার আহ্বান জানান।
বাড়ি কেনার জন্য কর ক্ষেত্রে যেসমস্ত উদ্যোগ গ্রহণ করা হয়েছে, সেগুলি সাধারণ মানষকে সাহায্য করছে বলে উল্লেখ করে শ্রী মোদী বলেন, রিয়েল এস্টেট  আইন বা রেরা কার্যকর হওয়ার ফলে ক্রেতাদের আস্হা বৃদ্ধি পাওয়ার পাশাপাশি আবাসন ক্ষেত্রে স্বচ্ছতা এসেছে। গ্রামাঞ্চলে বিপুল সংখ্যায় দক্ষ মানব সম্পদ তৈরি হয়েছে জানিয়ে প্রধানমন্ত্রী বলেন, নির্মাণ ক্ষেত্রে এখন বিপর্যয় মোকাবিলা, শক্তি সাশ্রয় এবং স্হানীয় উদ্ভাবনের মতো বিষয়গুলির ওপর নজর দেওয়া জরুরি হয়ে পড়েছে।
প্রধানমন্ত্রী বলেন, আবাসন প্রযুক্তি সংক্রান্ত চ্যালেঞ্জগুলির প্রেক্ষিতে ভারতের নির্মাণ শিল্প সংক্রান্ত বাস্তুতন্ত্রকে আন্তর্জাতিক মানের হয়ে উঠতে সাহায্য করবে। শ্রী মোদী ২০১৯-এর এপ্রিল থেকে ২০২০-র মার্চ পর্যন্ত সময়কে নির্মাণ প্রযুক্তি বর্ষ হিসেবে উদযাপন করার কথাও ঘোষনা করেন।
CG/BD/NS
(Visitor Counter : 106
প্রতিরক্ষামন্ত্রক
আন্দামান নিকোবর কমান্ড ‘স্পিরিট অফ ফ্রিডম’ সংক্রান্ত দৌড় কর্মসূচির আয়োজন করেছে
কলকাতা, ১০ আগস্ট, ২০১৮
প্লাস্টিক ব্যবহারের ক্ষতিকারক প্রভাব সম্পর্কে জনসচেতনতা বাড়াতে এবং আন্দামান, নিকোবর দ্বীপপুঞ্জ-কে প্লাস্টিক মুক্ত করার উদ্দেশ্যে আন্দামান, নিকোবর কমান্ড ৭২তম স্বাধীনতা দিবস উপলক্ষে ‘স্পিরিট অফ ফ্রিডম’ শীর্ষক এক দৌড় কর্মসূচির আয়োজন করছে। দৌড়ের সূচনা হবে পোর্টব্লেয়ারে এবং ২৯০ কিলোমিটার পথ পাড়ি দিয়ে এর শেষ হবে দিগলিপুরে। দ্বীপপুঞ্জের স্যাডেল পিক নামক স্থানে ১৫ আগস্ট জাতীয় পতাকা উত্তোলন করা হবে। দৌড় কর্মসূচিতে সেনাবাহিনী, নৌ-বাহিনী, বিমান বাহিনী, উপকূল রক্ষী বাহিনী ও প্রতিরক্ষা ক্ষেত্রের মোট ২০ জন সেনাকর্মী অংশ নেবেন। রিলে বা পর্যায়ক্রমে এই দৌড় অনুষ্ঠিত হবে। যেখানে একজন ১০ কিলোমিটার দৌড় শেষ করে পরের জনকে ব্যাটন হস্তান্তরিত করবেন। এই দৌড় কর্মসূচির সূচনা করবেন আন্দামান নিকোবর কমান্ডের প্রধান ভাইস অ্যাডমিরাল বিমল ভার্মা। আগামী ১২ আগস্ট সকাল ১০টায় পোর্টব্লেয়ারের নেতাজী স্টেডিয়াম থেকে দৌড়ের সূচনা হবে। সূচনা অনুষ্ঠানে স্থানীয় ছাত্রছাত্রীরাও অংশ নেবে।
এই দৌড় উপলক্ষে একটি সামাজিক সচেতনতা প্রচার কর্মসূচিরও আয়োজন করা হচ্ছে। পোর্টব্লেয়ার থেকে দিগলিপুর যাওয়ার পথে ১৯টি বিদ্যালয়ে এই কর্মসূচি পরিচালিত হবে। কর্মসূচি পরিচালনার জন্য যে দল গড়া হচ্ছে, তারা স্কুলে গিয়ে পড়ুয়াদের প্লাস্টিক ব্যবহারের কুফল সম্পর্কে বোঝাবে এবং এই দ্বীপপুঞ্জকে প্লাস্টিক-মুক্ত রাখার ব্যাপারে উদ্যোগী হতে তাদের উৎসাহিত করবে।
কেন্দ্রীয় সরকারের ‘অ্যাডপ্ট আ ট্রি’ কর্মসূচির অঙ্গ হিসাবে বন দপ্তরের সহায়তায় ঐ দলটি স্কুল পড়ুয়াদের চারাগাছ বিলি করবে। সেনাবাহিনী, নৌ-বাহিনী, বিমান বাহিনী ও উপকূল রক্ষী বাহিনীতে যোগদানের নানা দিক নিয়েও দলটি ছাত্রছাত্রীদের বোঝাবে।
সাধারণ মানুষও এই দৌড়ে অংশ নিতে এবং নিজের ইচ্ছে মতো দূরত্বে যেতে পারবেন। তবে, দৌড় শুরুর জায়গায় ফিরে আসার খরচ নিজেকেই বহন করতে হবে।
SSS/BD/SB……
(Visitor Counter : 12
জাহাজচলাচলমন্ত্রক
জিআরএসই খিদিরপুরের ড্রাই ডককে নবরূপে সজ্জিত করবে, এসএমপিকে-র সঙ্গে বিশেষ ছাড় পাওয়ার জন্য চুক্তি স্বাক্ষর
কলকাতা, ৭ অক্টোবর, ২০২১
গার্ডেনরিচ শিপ বিল্ডার্স অ্যান্ড ইঞ্জিনিয়ার্স লিমিটেড  কলকাতার খিদিরপুরে শ্যামা প্রসাদ মুখার্জী বন্দরের সঙ্গে একটি চুক্তি স্বাক্ষর করেছে। এই চুক্তি অনুসারে বন্দরের তিনটি ড্রাই ডক নতুন ভাবে সাজিয়ে তোলা হবে। চুক্তি অনুযায়ী সামুদ্রিক বাণিজ্যের ক্ষেত্রে এর ফলে যথেষ্ট সুবিধা হবে, কারণ জাহাজ মেরামতির কাজ আরও বৃদ্ধি পাবে এবং প্রতিরক্ষা ক্ষেত্রের বিভিন্ন সরঞ্জাম মেরামতির কাজেও সুবিধা হবে।
চুক্তির ফলে জিআরএসই কলকাতা এবং সংলগ্ন অঞ্চলে জাহাজ চলাচলের জন্য পুরনো জাহাজগুলিকে মেরামত করে ব্যবহারের উপযোগী করে তুলবে। এর মাধ্যমে বন্দরের কর্মচারীদের দক্ষতা বাড়বে ও নতুন নতুন কাজের সৃষ্টি হবে।
জিআরএসই ১৯৬০ সাল থেকে ৭৮৮টি জাহাজ তৈরি করেছে। এর মধ্যে ১০৭টি যুদ্ধ জাহাজ। রপ্তানীর ওপর গুরুত্ব আরোপ হওয়ায় এই সংস্থা তিনটি উন্নত মানের জাহাজ নির্মাণের পাশাপাশি মোট ৬টি জাহাজ তৈরি করেছে। এছাড়াও সমীক্ষার কাজে ব্যবহৃত বড় জাহাজ এবং ভারতীয় বায়ুসেনার জন্য ৮টি ডুবো জাহাজ প্রতিরোধী যুদ্ধ জাহাজ বানানোর কাজ করছে। ভারতীয় উপকূল রক্ষী বাহিনী একটি দ্রুত গতিতে চলা নজরদারি জাহাজ তৈরির বরাত দিয়েছে। এই সংস্থাকে বাংলাদেশ ও গিয়ানা যুদ্ধ জাহাজ নির্মাণের জন্য বরাত দিয়েছে।
CG/CB/NS
(Visitor Counter : 23
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ১৪ এপ্রিল, ২০২২
দেশব্যাপী টিকাকরণ অভিযানের আওতায় এখনও পর্যন্ত ১৮৬ কোটি ২২ লক্ষ টিকার ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ১১ হাজার ৫৮
সুস্পষ্টভাবে করোনায় আক্রান্তের হার ০.০৩ শতাংশ
জাতীয় স্তরে সুস্থতার হার বর্তমানে ৯৮.৭৬ শতাংশ
দেশে গত ২৪ ঘন্টায় সুস্থ হয়েছেন ৮১৮ জন; এরফলে, মোট সুস্থতার সংখ্যা বেড়ে ৪ কোটি ২৫ লক্ষ ৬ হাজার ২২৮
দেশে গত ২৪ ঘন্টায় নতুন করে আক্রান্তের সংখ্যা ১ হাজার ৭
দৈনিক ভিত্তিতে আক্রান্তের হার ০.২৩ শতাংশ
সাপ্তাহিক ভিত্তিতে আক্রান্তের হার ০.২৫ শতাংশ
এখনও পর্যন্ত মোট নমুনা পরীক্ষা হয়েছে ৮৩ কোটি ৮ লক্ষ; দেশে গত ২৪ ঘন্টায় নমুনা পরীক্ষার সংখ্যা ৪ লক্ষ ৩৪ হাজার ৮৭৭
CG/BD/AS/
(Visitor Counter : 84
কেন্দ্রীয়মন্ত্রিসভা
সাফাই কর্মচারীদের জাতীয় কমিশনে একটি করে পদ উপাধ্যক্ষ এবং সদস্যের জন্য সৃষ্টির বিষয়টি অনুমোদন করল মন্ত্রিসভা
নয়াদিল্লি, ০৪ জুলাই, ২০১৮
সাফাই কর্মচারীদের জাতীয় কমিশনে উপাধ্যক্ষ এবং সদস্যের একটি করে পদ সৃষ্টির বিষয়টির অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরহিত্যে মন্ত্রিসভার বৈঠকে আজ এই সিদ্ধান্ত অনুমোদিত হবার ফলে, কমিশনের কাজকর্ম আরও জোরদার হবে এবং এই গোষ্ঠীর মানুষের কল্যাণ ও উন্নয়নে প্রয়োজনীয় পদক্ষেপ গ্রহণ করা সম্ভব হবে।
প্রসঙ্গত, সাফাই কর্মচারী ও মাথায় করে ময়লা বহনকারীদের কল্যাণ, তাদের প্রাপ্ত সুযোগ-সুবিধা প্রদান এবং পুনর্বাসনের জন্য এই কমিশন কাজ করে থাকে।
SSS/NS/…
(Visitor Counter : 69
অর্থমন্ত্রক
ওয়াশিংটন ডিসি-তে এফএটিএফ – এর মন্ত্রী পর্যায়ের বৈঠকে অর্থমন্ত্রী শ্রীমতী নির্মলা সীতারমন
নয়াদিল্লি, ২২ এপ্রিল, ২০২২
বিশ্ব ব্যাঙ্ক এবং আন্তর্জাতিক অর্থ ভান্ডারের স্প্রিং বৈঠকের পাশাপাশি, বৃহস্পতিবার ওয়াশিংটন ডিসি-তে কেন্দ্রীয় অর্থ তথা কর্পোরেট বিষয়ক মন্ত্রী শ্রীমতী নির্মলা সীতারমন ফিনান্সিয়াল অ্যাকশন টাস্ক ফোর্স  – এর বৈঠকে যোগ দেন।
বৈঠকে ২০২২-২০২৪ পর্যন্ত এফএটিএফ – এর কৌশলগত অগ্রাধিকারের বিষয়গুলিকে অনুমোদন এবং এফএটিএফ – এর গ্লোবাল নেটওয়ার্ককে আরও শক্তিশালী করতে অগ্রাধিকারের বিষয়গুলিতে পর্যাপ্ত তহবিল যোগান সুনিশ্চিত করার জন্য বিভিন্ন দেশের মন্ত্রীদের অঙ্গীকার বাস্তবায়নের উপর জোর দেওয়া হয়। স্থির হয় যে, ডিজিটাল ক্ষেত্রের সংস্কারগুলিকে কাজে লাগিয়ে এবং এফএটিএফ – এর কৌশলগত অগ্রাধিকারের বিষয়গুলিতে ধারাবাহিকভাবে তহবিল যোগান সুনিশ্চিত করে গ্লোবাল নেটওয়ার্ক ব্যবস্থাকে আরও শক্তিশালী করে তোলা হবে।
অর্থ পাচার রোধ, জঙ্গীদের আর্থিক মদত বন্ধ করা, সম্পদ পুনরুদ্ধার প্রভৃতি ক্ষেত্রে ভারতের অঙ্গীকারের কথা পুনরায় উল্লেখ করে শ্রীমতী সীতারমন বিশ্ব আর্থিক ব্যবস্থার সুরক্ষায় এফএটিএফ – এর গ্লোবাল নেটওয়ার্কের প্রয়াসের প্রশংসা করেন।
এফএটিএফ – এর কৌশলগত অগ্রাধিকারের বিষয়গুলিতে সমর্থন জানিয়ে শ্রীমতী সীতারমন বলেন, অর্থ পাচার রোধ, জঙ্গীদের আর্থিক মদত না যোগানো এবং হিংসাত্মক কাজে ব্যবহৃত অস্ত্রশস্ত্রের জন্য আর্থিক সহায়তা বন্ধ করার বিরুদ্ধে আন্তর্জাতিক জোটের প্রচেষ্টায় ভারত প্রয়োজনীয় সহায়সম্পদ এবং এফএটিএফ-কে সবরকম সাহায্যে অঙ্গীকারবদ্ধ।
CG/BD/SB
(Visitor Counter : 116
মানবসম্পদবিকাশমন্ত্রক
প্রেস বিজ্ঞপ্তি
কলকাতা, ০৬ অগাস্ট, ২০১৯
স্টাফ সিলেকশন কমিশন নির্বিঘ্নে এবং নিরপেক্ষভাবে তাদের বিভিন্ন পরীক্ষা সম্পন্ন করতে তার ব্যবস্হাপনায় ক্রমান্বয়ে পরিবর্তন নিয়ে এসেছে। এরই অঙ্গ হিসেবে এসএসসি বিভিন্ন পরীক্ষা কেন্দ্রে জ্যামার লাগানোর উদ্যোগ নিয়েছে। এসএসসি-র মাল্টি টাস্কিং স্টাফ এর নন-টেকনিক্যাল পরীক্ষা থেকে এই নতুন প্রক্রিয়া শুরু হয়েছে।
হাজারিবাগ, ধানবাদ, বোকারো ইস্পাত নগরী, জামশেদপুর, বেরহামপুর-গঞ্জাম, রাউরকেল্লা, হুগলী, আসানসোল এবং শিলিগুড়ির- পরীক্ষা কেন্দ্রগুলিতে এই জ্যামার লাগানোর সিদ্ধান্ত নেওয়া হয়েছে। এইসব জায়গার পরীক্ষা কেন্দ্রগুলিতে গত দোশরা আগস্টের পরীক্ষার দিন থেকে জ্যামার লাগানো হয়। আগামী ২২শে আগস্ট পর্যন্ত তা থাকবে।
নকল পরীক্ষার্থীদের আটকাতে প্রত্যেক পরীক্ষার্থীর কেন্দ্রে প্রবেশের সময় জন্মের প্রকৃত প্রমানপত্র মিলিয়ে দেখা হবে। জন্মের প্রমানপত্রের কোনও ফোটোকপি বৈধ হবে না। এই সংক্রান্ত তথ্য পরীক্ষার্থীদের চারবার এসএমএস-এর মাধ্যমে ইতিমধ্যেই জানানো হয়েছে।
CG/SS/NS
(Visitor Counter : 78
মানবসম্পদবিকাশমন্ত্রক
ম্যাকাউটের “সেন্টার ফর ডিজিটাল হেল্থকেয়ার টেকনোলজি”-র উদ্বোধন
কোলকাতা, ১৭ আগস্ট, ২০২০
ম্যাকাউটের “সেন্টার ফর ডিজিটাল হেল্থকেয়ার টেকনোলজি”-র উদ্বোধন হল ১৫ অগস্ট। ওই দিনেই প্রধানমন্ত্রী শ্রী নরেন্দ্র মোদী সকালে তাঁর ভাষণে ন্যাশনাল ডিজিটাল হেল্থ মিশন-এর সূচনা করেন, যা এই ধরনের সেন্টারের প্রাসঙ্গিকতা আরও বাড়িয়ে দিয়েছে।
এই সেন্টারের লক্ষ্য পঠন-পাঠন, গবেষণা, উচ্চশিক্ষা ও পরামর্শদাতার ভূমিকা পালন করা। পশ্চিমবঙ্গে এই ধরনের উদ্যোগ এই প্রথম। বর্তমানে করোনা অতিমারীর পরিপ্রেক্ষিতে ভার্চুয়াল প্ল্যাটফর্ম ব্যবহার করে চিকিৎসার গুরুত্ব বাড়ছে বিশ্ব জুড়েই। এ ধরনের সেন্টার তৈরির উদ্দেশ্যও দূর থেকে ডিজিটাল মাধ্যমে স্বাস্থ্য পরিষেবা পৌঁছে দেওয়া।
এই সেন্টার যে সব বিষয় ও প্রযুক্তির সাহায্যে পড়ানো ও গবেষণায় জোর দেবে, তার মধ্যে রয়েছে: টেলি-মেডিসিন, রোবটিক্স, বায়ো-মেড্ক্যাল এঞ্জিনিয়ারিং অ্যান্ড টেকনোলজি। যে সমস্ত স্বাস্থ্যকর্মী এ ধরনের নতুন প্রযুক্তিতে প্রশিক্ষণ নিতে চান, তাঁদের জন্য উন্নত মানের পঠন-পাঠন ও গবেষণার দরজা খুলে যাবে এই সেন্টারের মাধ্যমে।
ম্যাকাউটের উপাচার্য় অধ্যাপক  সৈকত মৈত্র দীর্ঘ দিন ঘরেই এ থরনের একটি সেন্টার গড়ার পরিকল্পনা করছিলেন। তাঁর উদ্দেশ্য ছিল ডিজিটাল হেল্থ, টেলিমেডিসিন, ডেটা মাইনিং, রোবটিক্স, আর্টিফিশিয়াল ইন্টেলিজেন্স এবং অন্যান্য নতুন প্রয়ুক্তির মধ্যে মেলবন্ধন ঘটিয়ে স্বাস্থ্য পরিষেবার উন্নতি ঘটানো। তাঁরই পরিকল্পনার ফসল এই সেন্টার নির্দিষ্ট পরিকল্পনা মেনে ডিজিটাল প্ল্যাটফর্মের সাহায্যে কাজ করবে। বিশেষজ্ঞ চিকিৎসকদের এই কেন্দ্রের সঙ্গে যুক্ত করা হবে। ম্যাকাউটের তরফে জানানো হয়েছে চিকিৎসা বিজ্ঞান সংক্রান্ত প্রযুক্তিবিদ, তথ্যবিজ্ঞানী-সহ আরও নানা ধরনের বিশেষজ্ঞের পরামর্শ নিয়েই এগিয়ে চলবে এই কেন্দ্র।
CG/SDG
(Visitor Counter : 16
প্রতিরক্ষামন্ত্রক
ডিআরডিও ভারতীয় বিমানবাহিনীর জন্য উন্নত চাফ প্রযুক্তি তৈরি করেছে
প্রতিরক্ষামন্ত্রী শ্রী রাজনাথ সিং ডিআরডিও-র এই প্রচেষ্টাকে 'আত্মনির্ভর ভারত' অভিযানের অঙ্গ হিসেবে উল্লেখ করেছেন
নতুন দিল্লি, ১৯ আগষ্ট, ২০২১
উল্লেখযোগ্য বিষয়সমূহ-এই ধরনের প্রযুক্তি শত্রুপক্ষের রাডার হুমকি থেকে যুদ্ধবিমানকে নিরাপত্তা দেবেবিপুল পরিমাণে উৎপাদনের জন্য শিল্প সংস্থাকে দেওয়া হয়েছেএই প্রযুক্তির সফল পরীক্ষা-নিরীক্ষার পর ভারতীয় বিমান বাহিনী তা রূপায়নের কাজ শুরু করেছেপ্রতিরক্ষামন্ত্রী এই ধরনের প্রচেষ্টাকে ডিআরডিও-র "আত্মনির্ভর ভারত" অভিযানের অঙ্গ হিসেবে উল্লেখ করেছেন
প্রতিরক্ষা গবেষণা ও উন্নয়ন সংস্থা, ডিআরডিও ভারতীয় বিমানবাহিনীর জন্য উন্নত চাফ প্রযুক্তি তৈরি করেছে। এই প্রযুক্তির মাধ্যমে শত্রুপক্ষের রাডার হুমকি থেকে যুদ্ধবিমানকে নিরাপত্তা দেবে। প্রতিরক্ষা গবেষণা ও উন্নয়ন সংস্থার যোধপুর গবেষণাগারে এই ধরনের উন্নত প্রযুক্তি তৈরি করা হয়েছে। এজন্য পুনের হাই এনার্জি মেটেরিয়ালস রিসার্চ ল্যাবরেটরির সাহায্য নেওয়া হয়েছে। ভারতীয় বিমানবাহিনী এই প্রযুক্তির পরীক্ষা-নিরীক্ষার পর তার রূপায়নের কাজ শুরু করেছে।
আজকের দিনে বৈদ্যুতিন যুদ্ধের যুগে আধুনিক রাডার হুমকির অগ্রগতির কারণে যুদ্ধবিমান গুলির নিরাপত্তা একটি প্রধান উদ্বেগের বিষয় হয়ে দাঁড়িয়েছে। যুদ্ধবিমান গুলির নিরাপত্তা সুনিশ্চিত করতে কাউন্টার মেজার ডিস্পেন্সিং সিস্টেম  ব্যবহার করা হয় যা ইনফ্রা রেড এবং রাডার হুমকির বিরুদ্ধে জ্যামিং এর কাজ করে। চাফ প্রযুক্তি হচ্ছে একটি প্রতিরক্ষা প্রযুক্তি যা যুদ্ধবিমানকে বহিরাগত রাডারের হুমকি থেকে রক্ষা করতে ব্যবহার করা হয়।
এই ধরনের প্রযুক্তি একটি ইলেকট্রনিক কাউন্টার মেজার প্রযুক্তি বিশ্বব্যাপী সামরিক বাহিনী তাদের সম্পদ রক্ষায় ব্যবহার করে যেমন, নৌবাহিনীর জাহাজ এবং বিমানও। এই প্রযুক্তির মাধ্যমে রাডার এবং রেডিও ফ্রিকোয়েন্সি থেকে রক্ষা করা যায়।
প্রতিরক্ষামন্ত্রী রাজনাথ সিং দেশীয়ভাবে তৈরি এই ব্যতিক্রমী প্রযুক্তির ব্যবহারের জন্য প্রতিরক্ষা গবেষণা ও উন্নয়ন সংস্থা এবং ভারতীয় বিমানবাহিনীর প্রশংসা করেছেন। তিনি বলেছেন, ডিআরডিও'র এই ধরনের প্রযুক্তির ব্যবহার "আত্মনির্ভর ভারত অভিযানের" একটি অঙ্গ বলা যেতে পারে। প্রতিরক্ষা বিভাগ -এর সচিব এবং ডিআরডিও'র চেয়ারম্যান ডক্টর জি সতীশ রেড্ডি এই ধরনের উন্নত প্রযুক্তির সফল রূপায়নের জন্য ভারতীয় বিমান বাহিনীকে আরও শক্তিশালী করবে বলে মন্তব্য করেছেন।
CG/ SB
(Visitor Counter : 181
প্রধানমন্ত্রীরদপ্তর
বিদ্যাবাচস্পতি বান্নাঞ্জি গোবিন্দাচার্যর প্রয়াণে প্রধানমন্ত্রীর শোকজ্ঞাপন
নতুনদিল্লি, ১৩ই ডিসেম্বর, ২০২০
প্রধানমন্ত্রী শ্রী নরেন্দ্র মোদী বিদ্যাবাচস্পতি বান্নাঞ্জি গোবিন্দাচার্যর প্রয়াণে শোক প্রকাশ করেছেন।
এক ট্যুইটবার্তায় প্রধানমন্ত্রী বলেছেন, “বিদ্যাবাচস্পতি বান্নাঞ্জি গোবিন্দাচার্য জি সাহিত্যে তাঁর অনবদ্য অবদানের জন্য স্মরণীয় হয়ে থাকবেন। সংস্কৃত ও কান্নাডাভাষার প্রতি তাঁর অনুরাগ ছিল প্রশংসনীয়। তাঁর কাজ ভবিষ্যৎ প্রজন্মকে প্রভাবিত করবে। তাঁর প্রয়াণে আমি শোকাহত। তাঁর পরিবারের সদস্যদের সমবেদনা জানাই। ওঁ শান্তি।“
কেন্দ্রীয়মন্ত্রিসভা
দ্বৈত কর এড়াতে ভারত ও চিলির মধ্যে চুক্তি এবং প্রোটোকলে কেন্দ্রীয় মন্ত্রিসভার অনুমোদন
নয়াদিল্লি, ২৭নভেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ ভারত এবং চিলির মধ্যে দ্বৈত কর এড়ানো সম্পর্কিত চুক্তি এবং প্রোটোকলে অনুমোদন দেওয়া হয়েছে। এর ফলে, দুই দেশের মধ্যে দ্বৈত কর ব্যবস্থা এড়ানো, আর্থিক কারচুপি রোধ এবং আয়কর এড়ানো বন্ধ করা সম্ভব হবে।
চুক্তি অনুযায়ী, দুই দেশের মধ্যে কর আরোপের অধিকারে স্বচ্ছতা আসবে। এর ফলে, দুই দেশের ব্যবসায়ী ও বিনিয়োগকারীদের ক্ষেত্রে কর প্রদান নিশ্চিত হবে এবং তাঁরা বিনিয়োগের ব্যাপারে আরও আগ্রহী হয়ে উঠবে।
কেন্দ্রীয় মন্ত্রিসভার অনুমোদনের পর এই চুক্তি ও প্রোটোকল চালু করতে প্রয়োজনীয় পদক্ষেপ নেওয়া হবে। মন্ত্রক এই বিষয়টি বাস্তবায়নের বিষয়টি পর্যবেক্ষণ করে রিপোর্ট দেবে।
CG/SS/DM
(Visitor Counter : 55
বিজ্ঞানওপ্রযুক্তিমন্ত্রক
দ্রুত এবং ভালো ফলাফলের জন্য সমস্ত বৈজ্ঞানিক দপ্তরগুলিকে একযোগে কাজ করার আহ্বান ড. হর্ষ বর্ধনের
নতুন দিল্লি, ৪ মে, ২০২০
দেশে কোভিড - ১৯ এর সমস্যা মোকাবিলায় বিজ্ঞান ও কারিগরি গবেষণা পরিষদ,  যে সমস্ত উদ্যোগ নিয়েছে, বিজ্ঞান ও প্রযুক্তি, ভূবিজ্ঞান এবং স্বাস্থ্য ও পরিবার কল্যাণ মন্ত্রী ড.হর্ষ বর্ধন, আজ ভিডিও কনফারেন্সের মাধ্যমে তার পর্যালোচনা করেছেন।
সিএসআইআর -এর মহানির্দেশক ড. শেখর সি. মান্ডে, দেশের ৩৪ টি সিএসআইআর -এর গবেষণাগারে সমন্বয় বজায় রেখে যে গবেষণার কাজ চলছে, সেবিষয়ে বিস্তারিত জানান। ড. মান্ডে বলেন, শিল্প সংস্থাগুলির সঙ্গেও এক্ষেত্রে নিবিড় যোগাযোগ রেখে চলা হচ্ছে।
ডিজিটাল পদ্ধতি ও আনবিক পদ্ধতিতে নজরদারী, দ্রুত এবং স্বল্পমূল্যে নমুনার পরীক্ষা, নতুন ওষুধ, পুরোনো ওষুধ ও টীকা নিয়ে পরীক্ষা-নিরীক্ষা, হাসপাতালের সহায়ক যন্ত্রপাতি এবং বিভিন্ন ব্যক্তিগত সুরক্ষা সরঞ্জাম – যেগুলি কোভিড–১৯ এর মোকাবিলায় ব্যবহার করা যেতে পারে, সিএসআইআর সেগুলি নিয়ে কাজ করছে।
ড. হর্ষ বর্ধন, স্যানিটাইজার, মাস্ক, সহজে তৈরি করা খাবার সহ সিএসআইআর–এর গবেষণাগারগুলি থেকে সরবরাহ করা বিভিন্ন জিনিসের প্রশংসা করেন। গবেষকদের উৎসাহের ফলে বিভিন্ন গবেষণাগারগুলিতে তাদের গবেষণার কাজ যথেষ্ট এগিয়ে চলেছে বলে মন্ত্রী মতপ্রকাশ করেন। করোনা ভাইরাসের জিনের গঠনের ৫৩ রকমের বিন্যাস সিএসআইআর, গ্লোবাল করোনা ভাইরাস জিনোম ডাটাবেসে জমা দেওয়ায় মন্ত্রী সন্তোষ প্রকাশ করেছেন। তিনি বলেন, নতুন দিল্লি ভিত্তিক ন্যাশনাল সেন্টার ফর ডিজিস কন্ট্রোল  এবং সিএসআইআর - ইনস্টিটিউট অফ জেনোমিকস এন্ড ইন্ট্রিগ্রেটেড বায়োলজি –র যৌথ উদ্যোগে এই কাজ করা সম্ভব হয়েছে ।
মন্ত্রী বলেন, সেপ্সিভ্যাক, কোভিড – ১৯ আক্রান্ত রোগীদের ওপর নিয়ম মেনে প্রয়োগ করার জন্য সংশ্লিষ্ট কর্তৃপক্ষর কাছ থেকে অনুমতি নেওয়ার উদ্যোগ শুরু হয়েছে। রেমডেসিভির ওষুধটিও মার্কিন নিয়ামক সংস্থা কোভিড – ১৯ এ আক্রান্ত রোগীদের ওপর প্রয়োগের অনুমতি নিয়েছে। সিএসআইআর – আইআইসিটি  রেমডেসিভির নিয়ে কাজ করেছে। এই ওষুধটি ভারতে রোগীদের উপর পরীক্ষা – নিরীক্ষা করার জন্যও উদ্যোগ নেওয়া হয়েছে।
বিভিন্ন হাসপাতালের যন্ত্রপাতি এবং ব্যক্তিগত সুরক্ষা সরঞ্জামের স্বল্পতা দেখা দেওয়ার পর সমস্যার সমাধানে সিএসআইআর, যে উদ্যোগ গ্রহণ করেছে, মন্ত্রী তারও প্রশংসা করেন। তিনি বলে সিএসআইআর – ন্যাশনাল অ্যারোস্পেস ল্যাবরেটরিস , মাত্র ৩৫ দিনে একটি ‘বাইপাপ’ ভেন্টিলেটর তৈরি করেছে। এছাড়াও এই সংস্থাটি একটি শিল্প সংস্থার সঙ্গে একযোগে কভারালস তৈরি করেছে। এইচএলএল, ইতিমধ্যেই ৫০,০০০ কভারালস তৈরির বরাত দিয়েছে।
মন্ত্রী, গণপরিবহণে শারীরিক দূরত্ব বজায় রেখে চলার জন্য সিএসআইআর – সিআরআরআই  –এর তৈরি নিয়মাবলী নির্দেশিকাটি প্রকাশ করেছেন। তিনি বলেন, কোভিড – ১৯ এর পরবর্তী সময়ে আরো বিজ্ঞান সম্মত জীবন ধারার জন্য সমাজকে বেশকিছু অভ্যাস গ্রহণ করতে হবে। এই অনুষ্ঠানে বিভিন্ন সিএসআইআর –এর নির্দেশকরা ভিডিও কনফারেন্সের মাধ্যমে যোগ দেন।
(CG/CB/SFS
সারওরসায়নমন্ত্রক
সমাজের পিছিয়ে পরা মহিলাদের জন্য জন ওষুধী কেন্দ্র থেকে ন্যূনতম ১টাকা মূল্যে ৫ কোটির বেশী স্যানিটারি ন্যাপকিন বন্টন
নতুনদিল্লি, ১৫ই আগস্ট, ২০২০
প্রধানমন্ত্রী শ্রী নরেন্দ্র মোদী আজ জানিয়েছেন, তার সরকার দেশের মহিলাদের, বিশেষত পিছিয়ে পড়া মহিলাদের স্বাস্থ্যের বিষয়ে সব সময়ই ভাবনা চিন্তা করে।
নতুনুদিল্লির লালকেল্লা প্রাকার থেকে ৭৪তম স্বাধীনতা দিবস উপলক্ষ্যে জাতির উদ্দেশে ভাষণ দেবার সময়, প্রধানমন্ত্রী বলেছেন, দরিদ্র মা-বোনেদের স্বাস্থ্যের বিষয়টি সরকার সব সময়ই ভাবে, তাই স্বাস্থ্য সংক্রান্ত পণ্য সামগ্রী যাতে সস্তায় পাওয়া যায়, সেই বিষয়ে ব্যবস্থা গ্রহণ করা হয়েছে। এই কারণে সমাজের পিছিয়ে পড়া মহিলাদের জন্য ৬ হাজার জন ওষুধী কেন্দ্র থেকে ন্যূনতম ১ টাকা দামে ৫ কোটির বেশী স্যানিটারি ন্যাপকিন বন্টন করা হয়েছে।
প্রধানমন্ত্রীর এই বক্তব্যর বিষয়ে উল্লেখ করে কেন্দ্রীয় সার ও রসায়নিক মন্ত্রী শ্রী ডি ভি সদানন্দ গৌড়া বলেছেন, প্রধানমন্ত্রীর পরামর্শ ও সহায়তা ছাড়া ওই সাফল্য অর্জন করা সম্ভব হত না।প্রধানমন্ত্রীর স্বপ্ন পূরণের জন্য সরকার স্বল্পমূল্যে গুণমান বজায় রেখে প্রয়োজনীয় ওষুধ প্রধানমন্ত্রী জনওষুধী কেন্দ্র গুলি থেকে বন্টন করে।
দপ্তরের প্রতিমন্ত্রী শ্রী মনসুখ মাণ্ডভিয়া জানিয়েছেন, প্রধানমন্ত্রীর দৃঢ় অঙ্গীকারের কারণেই বিভিন্ন ক্ষেত্রে মহিলাদের ক্ষমতায়ন ও দরিদ্রদের জন্য নানা কল্যাণমূলক কাজ চলছে। ফার্মাসিউটিক্যাল বিভাগ পি এম জনওষুধী কেন্দ্রগুলি থেকে স্বল্পমূল্যে স্যানিটারি ন্যাপকিন ও ওষুধ বিক্রি করছে। এখান থেকে ১টাকা দামে যে সব ন্যাপকিন কিনতে পাওয়া যায়, বাজারে সেগুলি ৩টাকা থেকে ৮ টাকা দিয়ে কিনতে হয়। এর ফলে বিশেষ করে গ্রামের মহিলাদের খুব সুবিধে হয়।
এই উদ্যোগের ফলে ভারতের পিছিয়ে পড়া শ্রেনীর মহিলাদের ‘স্বচ্ছতা, স্বাস্থ্য ও সুবিধা’-র দিকগুলি নিশ্চিত হয়েছে। এএসটিএম ডি-৬৯৫৪ মানের পরিবেশ বান্ধব উপাদান দিয়ে এই সব ন্যাপকিন তৈরি হয়। লাদাখ ও জম্মু-কাশ্মীরে ১ কোটি ৫৬ লক্ষ প্যাড জনওষুধী কেন্দ্রগুলি সরবরাহ করেছে। “রাষ্ট্রীয় কিশোর স্বাস্থ্য কার্যক্রম”-এর আওতায় জাতীয় স্বাস্থ্য মিশন প্রকল্পে এই প্যাডগুলি মহিলা ও নাবালিকাদের বিনামূল্যে বন্টন করা হয়েছে।
CG/CB
(Visitor Counter : 103
নীতিআয়োগ
অটল ইনোভেশন মিশন চালিয়ে যাওয়ার প্রস্তাব কেন্দ্রীয় মন্ত্রিসভায় অনুমোদিত
১০ হাজারটি অটল টিঙ্কারিং ল্যাব; ১০১টি অটল ইনক্যুবেশন সেন্টার; ৫০টি অটল কম্যুনিটি ইনোভেশন সেন্টার গড়ে তোলা হবে
অটল নিউ ইন্ডিয়া চ্যালেঞ্জের মাধ্যমে ২০০টি স্টার্টআপ-কে সহায়তা
এজন্য খরচ ধরা হয়েছে ২ হাজার কোটি টাকারও বেশি
নয়াদিল্লি, ০৮ এপ্রিল, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে আগামী বছরের মার্চ পর্যন্ত অটল ইনোভেশন মিশন চালু রাখার প্রস্তাব অনুমোদিত হয়েছে। দেশে উদ্ভাবন সংস্কৃতি ও শিল্পোদ্যোগের অনুকূল বাতাবরণ গড়ে তুলতে এই মিশনের উদ্দেশ্য অব্যাহত থাকবে। বিভিন্ন কর্মসূচি গ্রহণের মাধ্যমে এই লক্ষ্য পূরণ করা হবে।
অটল ইনোভেশন মিশনে যে সমস্ত লক্ষ্য ধার্য হয়েছে, সেগুলি হ’ল – ১০ হাজারটি অটল টিঙ্কারিং ল্যাব স্থাপন; ১০১টি অটল ইনক্যুবেশন সেন্টার স্থাপন; ৫০টি অটল কম্যুনিটি ইনোভেশন সেন্টার স্থাপন এবং অটল নিউ ইন্ডিয়া চ্যালেঞ্জের মাধ্যমে ২০০টি স্টার্টআপ-কে সহায়তা।
এই লক্ষ্য পূরণে খরচ ধরা হয়েছে ২ হাজার কোটি টাকারও বেশি। উল্লেখ করা যেতে পারে, ২০১৫’র সাধারণ বাজেটে অর্থমন্ত্রীর ঘোষণা অনুযায়ী, নীতি আয়োগের অধীনে অটল ইনোভেশন মিশন শুরু করা হয়। এই মিশনের উদ্দেশ্য হ’ল – দেশে বিদ্যালয়, বিশ্ববিদ্যালয়, গবেষণা প্রতিষ্ঠান, ছোট ও মাঝারি শিল্পোদ্যোগ এবং শিল্প সংস্থাগুলিতে উদ্ভাবন তথা শিল্পোদ্যোগের প্রসারে এক অনুকূল পরিবেশ গড়ে তোলা। ইতিমধ্যেই অটল ইনোভেশন মিশনে জাতীয় ও আন্তর্জাতিক স্তরে উদ্ভাবন অনুকূল পরিবেশ গড়ে তোলার প্রক্রিয়া শুরু হয়েছে।
উল্লেখ করা যেতে পারে, রাশিয়া, ডেনমার্ক ও অস্ট্রেলিয়ার সঙ্গে উদ্ভাবন ও শিল্পোদ্যোগ ক্ষেত্রে পারস্পরিক সহযোগিতার লক্ষ্যে অটল ইনোভেশন মিশনের মাধ্যমে দ্বিপাক্ষিক সম্পর্ক গড়ে উঠেছে। এছাড়াও, প্রতিরক্ষা ক্ষেত্রে উদ্ভাবনমূলক সংগঠন গড়ে তুলতে প্রতিরক্ষা মন্ত্রকের সঙ্গে অটল ইনোভেশন মিশনের অংশীদারিত্ব গড়ে উঠেছে।
দেশে গত কয়েক বছর ধরে উদ্ভাবনমূলক কাজকর্মের প্রসারে প্রাতিষ্ঠানিক ব্যবস্থা গড়ে তোলার লক্ষ্যে অটল ইনোভেশন মিশনের মাধ্যমে একাধিক ব্যবস্থা গ্রহণ করা হয়েছে। এর ফলে, বিদ্যালয়ের লক্ষ লক্ষ ছাত্রছাত্রীর মধ্যে সৃজনশীলতার মানসিকতা গড়ে তোলা সম্ভব হয়েছে। অটল ইনোভেশন মিশন সহায়তাপুষ্ট স্টার্টআপগুলি সরকারি ও বেসরকারি ইক্যুইটি লগ্নিকারীদের কাছ থেকে ২ হাজার কোটি টাকারও বেশি অর্থের সংস্থান করেছে। এমনকি, স্টার্টআপ ক্ষেত্রে কয়েক হাজার কর্মসংস্থানের সুযোগ সৃষ্টি হয়েছে। অটল ইনোভেশন মিশনের মাধ্যমে যে উদ্যোগ গ্রহণ করা হয়েছে, তার উদ্দেশ্যই হ’ল – ৩৪টি রাজ্য/কেন্দ্রশাসিত অঞ্চলে উদ্ভাবনের ক্ষেত্রে অনুকূল বাতাবরণ গড়ে তুলে আরও বেশি অংশগ্রহণে উৎসাহিত করে ভারতের জনসংখ্যাগত বৈশিষ্ট্যকে কাজে লাগানো।
মন্ত্রিসভার আজকের এই সিদ্ধান্তের ফলে দেশে উদ্ভাবন ক্ষেত্রে অনুকূল বাতাবরণ গড়ে তুলতে অটল ইনোভেশন মিশন আরও গুরুত্বপূর্ণ ভূমিকা পালনে সক্ষম হয়ে উঠবে।
CG/BD/SB
(Visitor Counter : 96
নীতিআয়োগ
অটল টিঙ্কারিং ম্যারাথন-এর মাধ্যমে সেরা ৩০টি উদ্ভাবন প্রচেষ্টাকে পুরস্কৃত করার সিদ্ধান্ত
নয়াদিল্লি, ৯ মে, ২০১৮
ছাত্রছাত্রীদের মধ্যে সেরা উদ্ভাবন প্রতিভা খুঁজে বের করতে নীতি আয়োগের ‘অটল উদ্ভাবন মিশন’-এর আওতায় যে ‘অটল টিঙ্কারিং ল্যাব্স’ কর্মসূচি রূপায়িত হচ্ছে, তারই অঙ্গ হিসাবেবিশুদ্ধ জ্বালানি, জলসম্পদ, বর্জ্য ব্যবস্থাপনা, স্বাস্থ্য পরিচর্যা, কৃষি প্রযুক্তি তথা উন্নত পরিবহণ ব্যবস্থার ওপর ছ’মাস ধরে জাতীয় পর্যায়ে ‘অটল টিঙ্কারিং ম্যারাথন’-এর আয়োজন করা হয়। এর মধ্য থেকে যে ৬৫০টি উদ্ভাবন প্রচেষ্টার হদিশ পাওয়া যায়, তার মধ্যে মৌলিক গুনাবলীবিশিষ্ট ১০০টিকে বেছে নেওয়া হয় উদ্ভাবনের চমৎকারিত্ব এবং কাজকর্মে ব্যবহারের উপযোগের ভিত্তিতে।সংশ্লিষ্ট ১০০টিদলকে আরও এক মাস সময় দেওয়া হয় তাদের উদ্ভাবনগুলিকে আরও উন্নত করে তোলার মাধ্যমে নতুন করে উপস্থাপনার জন্য। শিক্ষা ও শিল্প জগতের বিশিষ্ট ব্যক্তিদের নিয়ে গঠিত এক বিচারকমণ্ডলীর সিদ্ধান্তের ভিত্তিতেশীর্ষস্থানীয় ৩০টি আবিষ্কারকে বেছে নেওয়া হয়। দেশের ২০টি রাজ্য ও কেন্দ্রশাসিত অঞ্চল থেকে এগুলি চিহ্নিত করা হয়।বিশেষ উদ্ভাবনী প্রতিভাগুলিকে পুরস্কৃত করার কথা ঘোষণা করবেন নীতি আয়োগের ভাইস চেয়ারম্যান শ্রী রাজীব কুমার।
CG/SKD/DM/…
(Visitor Counter : 66
ক্রেতা, খাদ্যএবংগণবন্টনমন্ত্রক
সারা দেশ জুড়ে ওয়্যারহাউজিং-এর ২১৭ কোটি টাকার প্রকল্পের সূচনা গুদামের ধারণক্ষমতা, শক্তিশালী পরিকাঠামো ও কৃষকদের সঙ্গে সংযোগের ক্ষেত্রে সহায়ক হবে
নতুন দিল্লি, ০২ মার্চ, ২০২১
কৃষি ক্ষেত্রে ক্রমবর্ধমান চ্যালেঞ্জ মোকাবিলায় এবং কৃষকদের উৎপাদিত পণ্য গুদামজাত করা নিশ্চিত করতে সেন্ট্রাল ওয়ারহাউজ ইনকরপোরেশনের বর্তমান ১৩০ লক্ষ মেট্রিক টনের যে ক্ষমতা রয়েছে তা বাড়ানোর এবার সময় এসেছে। এই সংস্থার ৬৫- তম প্রতিষ্ঠা দিবসে কেন্দ্রীয় উপভোক্তা, খাদ্য এবং গণবণ্টন মন্ত্রী শ্রী পীযূষ গোয়েল একথা জানিয়েছেন।
তিনি বলেন, কেন্দ্রীয় সরকারের প্রধান লক্ষ্যই হচ্ছে কৃষিক্ষেত্রে সংস্কার। দেশের বর্তমান পরিস্থিতিতে কৃষকদের কথা মাথায় রেখে বিশেষত তাদের উৎপাদিত পণ্য যাতে সহজেই গুদামজাত করা যায় সেজন্য ওয়্যার হাউসিং কর্পোরেশনের ধারণ ক্ষমতা বাড়ানোর প্রয়োজন। এ বিষয়ে তিনি আরোও বলেন যে, অত্যাবশ্যকীয় বাইশটি পণ্য সহজে গুদামজাত করার জন্য এই সংস্থার পরিকাঠামো বৃদ্ধির প্রয়োজন। শ্রী গোয়েল বলেন, কেন্দ্রীয় সরকার সেন্ট্রাল ওয়্যারহাউসিং কর্পোরেশনের জন্য ২০১৪ সাল থেকে এ পর্যন্ত ১৭৭ টি প্রকল্পের মাধ্যমে ১ হাজার কোটি টাকা বিনিয়োগ করেছে।
সারা ভারতে এই সংস্থার ধারণক্ষমতা, শক্তিশালী পরিকাঠামো এবং কৃষক সংযোগের ক্ষেত্রে ক্ষমতা বৃদ্ধির লক্ষ্যে কেন্দ্রীয় সরকার ২১৭ কোটি টাকার প্রকল্প মঞ্জুর করেছে।
তিনি বলেন, প্রধানমন্ত্রী গরিব কল্যাণ যোজনায় সেন্ট্রাল ওয়্যারহাউসিং কর্পোরেশনের গুদামগুলিতে মোট ৩৫ লক্ষ মেট্রিক টন খাদ্যশস্য মজুত রাখার ব্যবস্থা রয়েছে। এছাড়া গণবণ্টন ব্যবস্থার জন্য তাদের গুদামজাত করার ব্যবস্থা রয়েছে। এই সংস্থা মেক ইন ইন্ডিয়া কর্মসূচির রূপায়নের মাধ্যমে তাদের অগ্রগতি বজায় রাখবে বলে তিনি আশা প্রকাশ করেন।
প্রধানমন্ত্রীরদপ্তর
হিন্দি ছায়াছবির সংলাপের মাধ্যমে হিন্দি দিবস উদযাপন করায় ইজরায়েলি দূতাবাসের প্রশংসায় প্রধানমন্ত্রী
নতুন দিল্লি, ১৪ সেপ্টেম্বর, ২০২৩
হিন্দি ছায়াছবির বিখ্যাত সংলাপগুলির মাধ্যমে হিন্দি দিবস উদযাপন করায় প্রধানমন্ত্রী শ্রী নরেন্দ্র মোদী ইজরায়েলি দূতাবাসের প্রশংসা করেছেন। ইজরায়েলি দূতাবাসের এই উদ্যোগ তাঁকে অভিভূত করেছে বলে জানিয়েছেন প্রধানমন্ত্রী।
এক্স বার্তায় প্রধানমন্ত্রী বলেছেন
“ঐহিত্য, আত্মসম্মান ও শৃঙ্খলাপরায়ণতা..... ইজরায়েলি দূতাবাসের তিনটি স্তম্ভ।
ভারতীয় ছায়াছবির সংলাপের মাধ্যমে হিন্দি দিবস উদযাপনের যে উদ্যোগ ইজরায়েলি দূতাবাস নিয়েছে, তা অভিভূত করার মতো।”
AC/SD/SKD
(